26/01/2023

**ΔΕΛΤΙΟ ΤΥΠΟΥ**

***WeOpenGov***

***Δίκτυο Κοινωνίας Πολιτών-Δημόσιων Φορέων για την Ανοιχτή Διακυβέρνηση***

**Ξεκίνησαν οι εκπαιδεύσεις του προγράμματος – σταθμού**

**για τη διαφάνεια και την ανοικτή διακυβέρνηση**

**Η Διεθνής Διαφάνεια Ελλάς,** σε συνεργασία με το **Εθνικό Δίκτυο Υποδομών Τεχνολογίας και Έρευνας (ΕΔΥΤΕ), το Εθνικό και Καποδιστριακό Πανεπιστήμιο Αθηνών (ΕΚΠΑ)** και με χρηματοδότες το **Ίδρυμα Μποδοσάκη** και το **SolidarityNow,** ξεκίνησε εκπαιδεύσεις στο πλαίσιο του προγράμματος «WeOpenGov», το οποίο φιλοδοξεί να θέσει τα θεμέλια στην **ενδυνάμωση και την ευαισθητοποίηση της Κοινωνίας Πολιτών σε θέματα ανοικτής διακυβέρνησης.**

Πιο συγκεκριμένα, το WeOpenGov στοχεύει στη δημιουργία ενός **πανελλαδικού, μόνιμου και πλήρως λειτουργικού Δικτύου Φορέων για την ανοικτή διακυβέρνηση** με συμμετοχή της κοινωνίας των πολιτών, των δημοσίων φορέων, της ακαδημαϊκής κοινότητας και του ιδιωτικού τομέα.

Οι συνολικά 100 εκπαιδευόμενοι κατά τη διάρκεια της τρίμηνης εκπαίδευσής τους θα εκτεθούν σε **παρουσιάσεις, εργαστηριακές ασκήσεις και πηγές περαιτέρω μελέτης** και θα κληθούν να αναπτύξουν δράσεις ανοικτής διακυβέρνησης και πολυσυμμετοχικού σχεδιασμού πάνω σε τομείς αειφόρου ανάπτυξης.

Με το τρίπτυχο ***«Ανοικτή Διακυβέρνηση, Διαφάνεια και Ακεραιότητα»,*** το WeOpenGov θα επιχειρήσει να καλύψει ανάγκες όπως ο **συντονισμός** των οργανώσεων της κοινωνίας των πολιτών σε θέματα **διαφάνειας και λογοδοσίας,** η δημιουργία **σημείων επαφής** μεταξύ της κυβέρνησης και της κοινωνίας των πολιτών, η απόκτηση **δεξιοτήτων που άπτονται της ανοικτής διακυβέρνησης και του πολυσυμμετοχικού σχεδιασμού** αλλά και η **ευαισθητοποίηση της κοινωνίας των πολιτών** για την ανοικτή διακυβέρνηση.

**Για να δηλώσετε συμμετοχή στους επόμενους κύκλους του προγράμματος WeOpenGov, μπορείτε να στείλετε το βιογραφικό σας στο παρακάτω email: info@weopengov.gr**

Περισσότερες πληροφορίες σχετικά με το πρόγραμμα WeOpenGov, μπορείτε να βρείτε παρακάτω:

Website: <https://weopengov.gr/>

Facebook: <https://www.facebook.com/WeOpenGov>

Το έργο «WeOpenGov: Δίκτυο Κοινωνίας Πολιτών-Δημόσιων Φορέων για την Ανοιχτή Διακυβέρνηση» υλοποιείται στο πλαίσιο του προγράμματος Active citizens fund, με φορέα υλοποίησης τη Διεθνή Διαφάνεια-Ελλάς και εταίρους το Εθνικό Δίκτυο Υποδομών Τεχνολογίας και Έρευνας – ΕΔΥΤΕ Α.Ε. (GRNET) και το Εθνικό και Καποδιστριακό Πανεπιστήμιο Αθηνών – Ερευνητική Ομάδα Ψηφιακά Μέσα για Συμμετοχή (ΕΚΠΑ dmPart).

Το πρόγραμμα Active citizens fund, ύψους € 13,5 εκ., χρηματοδοτείται από την Ισλανδία, το Λιχτενστάιν και τη Νορβηγία και είναι μέρος του χρηματοδοτικού μηχανισμού του Ευρωπαϊκού Οικονομικού Χώρου (ΕΟΧ) περιόδου 2014 – 2021, γνωστού ως EEA Grants. Το πρόγραμμα στοχεύει στην ενδυνάμωση και την ενίσχυση της βιωσιμότητας της κοινωνίας των πολιτών και στην ανάδειξη του ρόλου της στην προαγωγή των δημοκρατικών διαδικασιών, στην ενίσχυση της συμμετοχής των πολιτών στα κοινά και στην προάσπιση των ανθρωπίνων δικαιωμάτων. Τη διαχείριση της επιχορήγησης του προγράμματος Active citizens fund για την Ελλάδα έχουν αναλάβει από κοινού το Ίδρυμα Μποδοσάκη και το SolidarityNow. Περισσότερες πληροφορίες: [www.activecitizensfund.gr](http://www.activecitizensfund.gr/).

Περισσότερες πληροφορίες για το έργο WeOpenGov μπορείτε να βρείτε εδώ:

Website: <http://weopengov.gr/>

Facebook: <https://www.facebook.com/WeOpenGov>